CELEX: 32006D0474
Language: fi
Date: 2006-07-06 00:00:00
Title: 2006/474/EY: Komission päätös, tehty  6 päivänä heinäkuuta 2006 , toimenpiteistä, joilla estetään influenssa A-viruksen H5N1-alatyypin aiheuttaman korkeapatogeenisen lintuinfluenssan leviäminen jäsenvaltioiden eläintarhoissa ja virallisesti hyväksytyissä yhteisöissä, laitoksissa ja keskuksissa pidettäviin lintuihin, sekä päätöksen 2005/744/EY kumoamisesta  (tiedoksiannettu numerolla K(2006) 3054)   (ETA:n kannalta merkityksellinen teksti)

8.7.2006   
            
            
               FI
            
            
               Euroopan unionin virallinen lehti
            
            
               L 187/37
            
         
      KOMISSION PÄÄTÖS,
   tehty 6 päivänä heinäkuuta 2006,
   toimenpiteistä, joilla estetään influenssa A-viruksen H5N1-alatyypin aiheuttaman korkeapatogeenisen lintuinfluenssan leviäminen jäsenvaltioiden eläintarhoissa ja virallisesti hyväksytyissä yhteisöissä, laitoksissa ja keskuksissa pidettäviin lintuihin, sekä päätöksen 2005/744/EY kumoamisesta
   (tiedoksiannettu numerolla K(2006) 3054)
   (ETA:n kannalta merkityksellinen teksti)
   (2006/474/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (2) ja erityisesti sen 56 artiklan 3 kohdan, 57 artiklan 2 kohdan, 63 artiklan 3 kohdan ja 66 artiklan 2 kohdan,
   sekä katsoo seuraavaa:
   
               (1)
            
            
               Lintuinfluenssa on siipikarjan ja lintujen tarttuva virustauti, joka aiheuttaa kuolleisuutta ja häiriöitä, jotka voivat nopeasti saavuttaa epitsoottiset mittasuhteet ja aiheuttaa siten vakavan uhan eläinten terveydelle ja kansanterveydelle sekä vähentää jyrkästi siipikarjankasvatuksen kannattavuutta.
            
         
               (2)
            
            
               Vaatimuksista influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisen ehkäisemiseksi jäsenvaltioiden eläintarhoissa pidettäviin tartunta-alttiisiin lintuihin 21 päivänä lokakuuta 2005 tehdyllä komission päätöksellä 2005/744/EY (3) on hyväksytty tiettyjä vaatimuksia, jotka koskevat bioturvallisuutta ja eläintarhoissa pidettävien lintujen rokottamista korkeapatogeenisen lintuinfluenssa A-viruksen H5N1-alatyypin aiheuttaman riskin vuoksi. Kyseisessä päätöksessä säädetään myös jäsenvaltioiden velvollisuudesta toimittaa komissiolle eläintarhoissa pidettävien lintujen rokottamista koskevat suunnitelmansa.
            
         
               (3)
            
            
               Direktiivissä 2005/94/EY vahvistetaan säännöt muun muassa vankeudessa pidettävien lintujen, esimerkiksi eläintarhoissa pidettävien lintujen, ennaltaehkäisevien rokotusten käyttöönotosta lintuinfluenssan torjumiseksi ja säädetään, että komissio vahvistaa rokotuksia koskevat yksityiskohtaiset säännöt. Kyseisessä direktiivissä säädetään myös jäsenvaltioiden velvollisuudesta toimittaa siipikarjan tai muiden vankeudessa pidettävien lintujen ennaltaehkäisevää rokottamista koskevat suunnitelmansa komission hyväksyttäväksi.
            
         
               (4)
            
            
               Luonnonvaraisten eläinten pitämisestä eläintarhassa 29 päivänä maaliskuuta 1999 annetussa neuvoston direktiivissä 1999/22/EY (4) määritellään eläintarhat, joihin direktiiviä sovelletaan. Kyseinen määritelmä olisi otettava huomioon tätä päätöstä sovellettaessa.
            
         
               (5)
            
            
               Eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetussa neuvoston direktiivissä 92/65/ETY (5) vahvistetaan virallisesti hyväksyttyjen yhteisöjen, laitosten tai keskusten välisen kaupan kohteena olevia eläimiä koskevat säännöt.
            
         
               (6)
            
            
               Koska eläintarhoissa ja virallisesti hyväksytyissä yhteisöissä, laitoksissa ja keskuksissa pidettävät linnut elävät eristyksissä eivätkä yleensä pääse kosketuksiin siipikarjan tai muiden vankeudessa pidettävien lintujen kanssa, ne eivät aiheuta saastumisriskiä siipikarjalle tai muille vankeudessa pidettäville linnuille, ja kun otetaan huomioon eläintarhoissa pidettävien lintujen arvo, tällaisten lintujen ennaltaehkäisevä rokottaminen saattaa olla asianmukainen ehkäisevä lisätoimenpide. Sen vuoksi on myös asianmukaista vahvistaa eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen ennaltaehkäisevää rokottamista koskevat yhteisön tason yksityiskohtaiset säännöt, joita jäsenvaltioiden olisi noudatettava, jos ne pitävät tällaisten lintujen rokottamista aiheellisena.
            
         
               (7)
            
            
               On myös asianmukaista vahvistaa yhteisön tasolla yksityiskohtaiset säännöt bioturvallisuustoimenpiteistä, joilla ehkäistään influenssa A-viruksen H5N1-alatyypin aiheuttaman korkeapatogeenisen lintuinfluenssan esiintymistä jäsenvaltioiden eläintarhoissa ja virallisesti hyväksytyissä yhteisöissä, laitoksissa ja keskuksissa pidettävissä linnuissa luonnonvaraisen eläimistön suojelemiseksi ja biologisen monimuotoisuuden säilyttämiseksi.
            
         
               (8)
            
            
               On syytä säätää jäsenvaltioiden päätöksen 2005/744/EY ja direktiivin 2005/94/EY mukaisesti toimittamien rokottamissuunnitelmien hyväksymisestä.
            
         
               (9)
            
            
               Selkeyden vuoksi on aiheellista kumota päätös 2005/744/EY ja korvata se tällä päätöksellä.
            
         
               (10)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   1.   Tässä päätöksessä vahvistetaan yksityiskohtaiset säännöt,
   
               a)
            
            
               joita on sovellettava, jotta estetään korkeapatogeenisen influenssa A-viruksen H5N1-alatyypin aiheuttaman lintuinfluenssan (jäljempänä ”korkeapatogeenisen lintuinfluenssan H5N1-alatyyppi”) leviäminen luonnonvaraisista linnuista eläintarhoissa ja virallisesti hyväksytyissä yhteisöissä, laitoksissa ja keskuksissa pidettäviin lintuihin.
            
         
               b)
            
            
               joita on sovellettava eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen rokottamiseen.
            
         2.   Tällä päätöksellä hyväksytään tietyt eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen rokottamista koskevat suunnitelmat, jotka on toimitettu komissiolle päätöksen 2005/744/EY 5 artiklan 1 kohdan mukaisesti, ja ennaltaehkäisevää rokottamista koskevat suunnitelmat, jotka on toimitettu komissiolle direktiivin 2005/94/EY 56 artiklan 2 kohdan mukaisesti.
   2 artikla
   Tässä päätöksessä sovelletaan direktiivissä 2005/94/EY vahvistettuja määritelmiä.
   Lisäksi sovelletaan direktiivin 1999/22/EY 2 artiklassa olevaa eläintarhan määritelmää ja direktiivin 92/65/ETY 2 artiklan 1 kohdan c alakohdassa olevaa virallisesti hyväksyttyjen yhteisöjen, laitosten ja keskusten määritelmää.
   3 artikla
   Jäsenvaltioiden on ryhdyttävä asianmukaisiin ja toteutettavissa oleviin toimenpiteisiin, joilla pienennetään riskiä, että korkeapatogeenisen lintuinfluenssan H5N1-alatyyppi tarttuu luonnonvaraisista linnuista eläintarhoissa ja virallisesti hyväksytyissä yhteisöissä, laitoksissa ja keskuksissa pidettäviin lintuihin, ottaen huomioon liitteessä I vahvistetut perusteet ja riskitekijät.
   Nämä toimenpiteet on epidemiologisen tilanteen mukaan etenkin suunnattava luonnonvaraisten lintujen sekä eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen välisten suorien ja välillisten kosketusten ehkäisemiseen.
   4 artikla
   Riskinarviointiin perustuvat, direktiivin 2005/94/EY 56 artiklan 2 kohdan mukaisesti toimitetut ennaltaehkäisevää rokottamista koskevat suunnitelmat korkeapatogeenisen lintuinfluenssan H5N1-alatyypin ehkäisemiseksi on kohdennettava eläintarhoissa ja virallisesti hyväksytyissä yhteisöissä, laitoksissa ja keskuksissa pidettäviin lintuihin.
   Kun jäsenvaltiot toimittavat eläintarhoissa ja virallisesti hyväksytyissä yhteisöissä, laitoksissa ja keskuksissa pidettäviin lintuihin kohdennettuja ennaltaehkäisevää rokottamista koskevia suunnitelmia korkeapatogeenisen lintuinfluenssan H5N1-alatyypin ehkäisemiseksi direktiivin 2005/94/EY 56 artiklan 2 kohdan mukaisesti,
   
               a)
            
            
               nämä suunnitelmat on laadittava tämän päätöksen liitteessä II vahvistettujen vaatimusten mukaisesti; ja
            
         
               b)
            
            
               näissä suunnitelmissa on direktiivin 2005/94/EY 56 artiklan 2 kohdassa säädettyjen tietojen lisäksi oltava niiden eläintarhojen ja virallisesti hyväksyttyjen yhteisöjen, laitosten ja keskusten tarkka osoite ja sijainti, joissa ennaltaehkäisevät rokotukset on määrä suorittaa.
            
         5 artikla
   1.   Hyväksytään jäsenvaltioiden direktiivin 2005/94/EY 56 artiklan 2 kohdan mukaisesti toimittamat, tämän päätöksen liitteessä III luetellut ennaltaehkäisevää rokottamista koskevat suunnitelmat.
   2.   Jäsenvaltioiden direktiivin 2005/744/EY mukaisesti toimittamia, tämän päätöksen liitteessä III lueteltuja eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen rokottamista koskevia suunnitelmia pidetään tämän artiklan 1 kohdan mukaisesti hyväksyttyinä.
   3.   Komissio julkaisee liitteessä III luetellut, eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen rokottamista koskevat ennaltaehkäisevät rokotussuunnitelmat.
   6 artikla
   Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet. Niiden on ilmoitettava tästä komissiolle viipymättä.
   7 artikla
   Kumotaan päätös 2005/744/EY.
   8 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä heinäkuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (2)  EUVL L 10, 14.1.2006, s. 16.
   
      (3)  EUVL L 279, 22.10.2005, s. 75.
   
      (4)  EYVL L 94, 9.4.1999, s. 24.
   
      (5)  EYVL L 268, 14.9.1992, s. 52. Direktiivi sellaisena kuin se on viimeksi muutettuna direktiivillä 2004/68/EY (EUVL L 226, 25.6.2004, s. 128).
   
      LIITE I
      Perusteet ja riskitekijät, jotka on otettava huomioon sovellettaessa 3 artiklassa säädettyjä toimenpiteitä yksittäisissä eläintarhoissa tai virallisesti hyväksytyissä yhteisöissä, laitoksissa ja keskuksissa
      
                  1)
               
               
                  Eläintarhan tai virallisesti hyväksytyn yhteisön, laitoksen tai keskuksen sijainti muuttolintujen lentoreittien varrella, erityisesti jos muutto tapahtuu Afrikasta, Keski- ja Itä-Aasiasta sekä Kaspianmeren ja Mustanmeren alueilta.
               
            
                  2)
               
               
                  Eläintarhan tai virallisesti hyväksytyn yhteisön, laitoksen tai keskuksen etäisyys kosteista alueista, kuten lammista, soista, järvistä tai joista, joihin muuttavat vesilinnut saattavat kerääntyä.
               
            
                  3)
               
               
                  Eläintarhan tai virallisesti hyväksytyn yhteisön, laitoksen tai keskuksen sijainti alueilla, joilla muuttolintujen, erityisesti vesilintujen, tiheys on suuri.
               
            
   
      LIITE II
      Ennaltaehkäisevän rokottamisen käyttöä koskevat vaatimukset
      
                  1.
               
               
                  Suoritettavan rokottamisen laajuus
               
               
                  Rokotukset annetaan ainoastaan eläintarhassa tai virallisesti hyväksytyssä yhteisössä, laitoksessa tai keskuksessa pidettäville linnuille.
               
            
                  2.
               
               
                  Rokotettavat lintulajit
               
               
                  Kaikista rokotettavista linnuista on laadittava luettelo yksilökohtaisine tunnistetietoineen, ja se on säilytettävä vähintään kymmenen vuoden ajan rokotuspäivästä alkaen.
               
            
                  3.
               
               
                  Rokottamisen kesto
               
               
                  Kaikki eläintarhassa tai virallisesti hyväksytyssä yhteisössä, laitoksessa tai keskuksessa rokotettavat linnut on rokotettava mahdollisimman pian. Jokainen eläintarhassa suoritettava rokottaminen on saatava päätökseen mahdollisimman pian yhden viikon kuluessa.
               
            
                  4.
               
               
                  Rokotettuja lintuja ja rokotetuista linnuista saatavia tuotteita koskevat erityisrajoitukset
               
               
                  Rokotettujen lintujen samassa jäsenvaltioissa tapahtuvat tai toisiin jäsenvaltioihin suuntautuvat kuljetukset direktiivissä 92/65/ETY määriteltyjen virallisesti hyväksyttyjen yhteisöjen, laitosten tai keskusten välillä on sallittava edellyttäen, että linnut ovat peräisin sellaisella alueella sijaitsevasta eläintarhasta tai virallisesti hyväksytystä yhteisöstä, laitoksesta tai keskuksesta, johon ei sovelleta eläinten terveyttä koskevia rajoituksia korkeapatogeenisen lintuinfluenssan vuoksi. Direktiivin 92/65/ETY liitteessä E olevassa 3 osassa vahvistettuun terveystodistukseen on lisättävä seuraava ilmaisu:
                  ”linnut täyttävät päätöksen 2006/474/EY vaatimukset ja on rokotettu lintuinfluenssaa vastaan (päiväys:) … … …, rokote: ………”.
                  Jos kyseiset ehdot eivät täyty, rokotetuilla linnuilla saa käydä kauppaa ja niitä saa siirtää virallisessa valvonnassa eläintarhojen välillä samassa jäsenvaltiossa tai toisen jäsenvaltion erityisellä luvalla.
                  Alkuperäpaikan toimivaltaisen viranomaisen on ilmoitettava kaikista jäsenvaltioiden välisistä rokotettujen lintujen kuljetuksista määräpaikan toimivaltaiselle viranomaiselle Traces-järjestelmän kautta.
                  Tällaisista linnuista saatuja lintutuotteita ei saa päästää elintarvikeketjuun.
               
            
                  5.
               
               
                  Rokotettujen lintujen erityinen tunnistaminen ja rekisteröinti
               
               
                  Rokotettujen lintujen on oltava yksilökohtaisesti tunnistettavissa, ja näiden lintujen tunnistetiedot on kirjattava selkeästi ja asianmukaisesti. Rokotetut linnut on merkittävä häviämättömällä tunnistusmerkinnällä rokotuksen yhteydessä aina kun se on mahdollista.
               
            
                  6.
               
               
                  Rokotuskampanjan toteuttaminen
               
               
                  Rokottaminen suoritetaan toimivaltaisten viranomaisten alaisen virkaeläinlääkärin valvonnassa. Viruksen mahdollinen leviäminen on estettävä tarpeellisin toimenpitein. Mahdolliset käyttämättömät rokotteet ja rokotettujen lintujen ja käytettyjen annosten lukumäärää koskeva kirjanpito on palautettava rokotteen jakelupisteeseen.
                  Ennen rokottamista ja vähintään 30 päivää sen jälkeen on mahdollisuuksien mukaan otettava verinäytteet lintuinfluenssan serologista testausta varten. Testituloksia koskeva kirjanpito on säilytettävä vähintään kymmenen vuoden ajan.
               
            
                  7.
               
               
                  Käytettävä rokote
               
               
                  Inaktivoidun rokotteen, jota aiotaan käyttää, on oltava sopivasti formuloitu ja tehokas esiintyvää virustyyppiä vastaan. Se on käytettävä valmistajan ja/tai eläinlääkintäviranomaisten antamien ohjeiden mukaan.
               
            
                  8.
               
               
                  Tämän suunnitelman täytäntöönpanosta komissiolle annettavat tiedot
               
               
                  Komissiolle ja jäsenvaltioille on annettava tarkka selostus suunnitelman täytäntöönpanosta ja suoritetun testauksen tuloksista eläintarvikeketjua ja eläinten terveyttä käsittelevän pysyvän komitean kautta.
               
            
   
      LIITE III
      Luettelo eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen ennaltaehkäisevää rokottamista koskevista hyväksytyistä suunnitelmista
      
                  Koodi
               
               
                  Jäsenvaltio
               
               
                  Suunnitelman toimittamispäivä
               
            
                  AT
               
               
                  Itävalta
               
               
                  21. huhtikuuta 2006
               
            
                  BE
               
               
                  Belgia
               
               
                  10. helmikuuta 2006
               
            
                  CZ
               
               
                  Tšekki
               
               
                  21. maaliskuuta 2006
               
            
                  DE
               
               
                  Saksa
               
               
                  31. maaliskuuta 2006
               
            
                  DK
               
               
                  Tanska
               
               
                  20. helmikuuta 2006
               
            
                  EE
               
               
                  Viro
               
               
                  6. maaliskuuta 2006
               
            
                  ES
               
               
                  Espanja
               
               
                  27. helmikuuta 2006
               
            
                  FR
               
               
                  Ranska
               
               
                  20. helmikuuta 2006
               
            
                  HU
               
               
                  Unkari
               
               
                  1. maaliskuuta 2006
               
            
                  IE
               
               
                  Irlanti
               
               
                  6. maaliskuuta 2006
               
            
                  IT
               
               
                  Italia
               
               
                  6. maaliskuuta 2006
               
            
                  LT
               
               
                  Liettua
               
               
                  6. maaliskuuta 2006
               
            
                  LV
               
               
                  Latvia
               
               
                  28. helmikuuta 2006
               
            
                  NL
               
               
                  Alankomaat
               
               
                  16. marraskuuta 2005
               
            
                  PT
               
               
                  Portugali
               
               
                  29. marraskuuta 2005
               
            
                  SE
               
               
                  Ruotsi
               
               
                  28. helmikuuta 2006
               
            
                  UK
               
               
                  Yhdistynyt kuningaskunta
               
               
                  4. huhtikuuta 2006